google/wiki40b huggingface dataset:
Streaming

Streaming (z anglického stream – prúd) je technológia kontinuálneho prenosu audiovizuálneho materiálu medzi zdrojom a koncovým užívateľom. V súčasnej dobe streaming slúži predovšetkým k prenášaniu audiovizuálneho materiálu po internete (webcasting). Webcasting môže prebiehať v reálnom čase (internetová televízia alebo rádio), alebo systémom Video on demand (napr. YouTube). Pre streamovanie videa viacerým užívateľom zároveň musí mať prevádzkovateľ k dispozícii okrem obsahu aj streamovací server, ktorý zaisťuje plynulé vysielanie dát a komunikáciu s cieľovými počítačmi.

Kvalita videa

Pre prenos audiovizuálneho obsahu cez internet sú potrebné kodeky, ktoré slúžia na zmenšenie objemu dát. K streamingu sa najčastejšie používajú flashové kodeky, MPEG-4, Windows Media, Real Time alebo Quick Time. Aj napriek tomu je prenos záznamu v televíznom rozlíšení (720×576 pixelov) veľmi náročné. Preto bol najviac rozšírený streaming v rozlíšení 320×240 pixelov pri dátovom toku 256 až 512 Kbps. Prenos vo vysokom rozlíšení dnes poskytujú rôzne streamovacie servery (napr. YouTube, Twitch, Myspace, Stream.cz).

Kvalita zvuku

K streamingu zvukov sa využíva predovšetkým kodeky Windows Media Audio (WMA), MP3, OGG, AAC+ najčastejšie pri 16-320 kbps. Zvuk môže byť streamovaný ako single bitrate (jeden konštantný dátový tok) alebo multibitrate (viac konštantných dátových tokov prenášaných dohromady medzi koderom streamu a serverom). Prehrávač prehrávajúci multibitrate stream zo servera dokáže potom automaticky meniť kvalitu zvuku v prípade zhoršenia alebo zlepšenia kvality internetového pripojenia poslucháča.

Pseudostreaming

Keďže streamovanie je zo strany prevádzkovateľa streamovacieho servera finančne a technologicky náročné, bola vyvinutá jednoduchšia alternatíva pre streamovanie audiovizuálneho záznamu, ktorá sa nazýva pseudostreaming. Pseudostreaming simuluje chovanie skutočného streamingu, a to najmä zo strany servera. Svojimi možnosťami a schopnosťami sa ale ani zďaleka nevyrovná skutočnému streamingu. Cieľom používania pseudostreamingu je obyčajne dosiahnuť, s prijateľnými nákladmi a štandardnými softvérovými technológiami, možnosť v prehrávači záznamu zo strany klienta prechádzať v časovej osi audiovizuálneho záznamu na akúkoľvek pozíciu bez toho, aby užívateľ musel čakať na načítavanie dát celého záznamu.
Svetová poštová únia

Svetová poštová únia, zriedkavejšie prekladané ako Univerzálna poštová únia alebo (vzhľadom na starší názov organizácie nevhodne) Všeobecná poštová únia (skratka UPU, angl. Universal Postal Union, franc. Union postale universelle) je medzinárodná organizácia, ktorá koordinuje poštové politiky medzi členskými krajinami, a teda svetový poštový systém. Každá členská krajina súhlasí s rovnakou sadou podmienok na zabezpečenie medzinárodných poštových záväzkov. Sídlo UPU je vo švajčiarskom Berne, Európska rada UPU sídli v Bratislave. Založená bola 9. októbra 1874 v Berne pod názvom Všeobecná poštová únia, od roku 1878 má súčasný názov.
Coux (Charente-Maritime)

Poloha

Obec má rozlohu 13,21 km². Najvyšší bod je položený 111 m n. m. a najnižší bod 44 m n. m.

Obyvateľstvo

Počet obyvateľov obce je 484 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ansignan

Poloha

Obec má rozlohu 7,84 km². Najvyšší bod je položený 583 m n. m. a najnižší bod 155 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
L’Étrat

Poloha

Obec má rozlohu 8,48 km². Najvyšší bod je položený 686 m n. m. a najnižší bod 430 m n. m.

Obyvateľstvo

Počet obyvateľov obce je 2 642 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaubec-la-Rosière

Poloha

Obec má rozlohu 12,97 km². Najvyšší bod je položený 201 m n. m. a najnižší bod 108 m n. m.

Obyvateľstvo

Počet obyvateľov obce je 479 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Dionýz Doležal

Životopis

Narodil sa v rodine Samuela Doležala a jeho manželky Zuzany Sinovicovej. Študoval na evanjelický školách v Banskej Bystrici, Banskej Štiavnici, Bratislave, a v rokoch 1805 - 1807 na univerzite vo Wittenbergu. V rokoch 1807 - 1811 bol kaplánom na Myjave, v rokoch 1811 - 1829 pôsobil ako farár v Novom Meste nad Váhom a od roku 1829 v Modre.

Tvorba

Je autorom práce o počiatkoch evanjelickej cirkvi v Uhorsku, stručných dejín evanjelickej cirkevnej obci v Modre a príležitostných kázní. Prácu o uhorských cirkevných dejinách vydal anonymne.
Na Horevaží (Žilina)

Priebeh

Začína na križovatke mestského okruhu a cesty I/11 (od Čadce) pri budatínskom moste. Prechádza ňou cesta I/18 a tvorí hlavný cestný ťah v smere od Bratislavy na Poprad. Vedie po ľavom brehu Váhu, popri štadióne MŠK a na križovatke s cestou II/583 (od Terchovej) sa stáča na juh. Pokračuje popri HM Tesco a končí na križovatke s Košickou a Nemocničnou ulicou.
Edesské grófstvo

Edesské grófstvo bolo jedným z križiackych štátov založených počas Prvej križiackej výpravy. Vzniklo v Edesse, meste s antickou históriou a dlhou kresťanskou tradíciou. Grófstvo Edessa sa líšilo od ostatných križiackych štátov v Svätej zemi a to tým, že bolo vnútrozemské, bolo vzdialené od ostatných križiackych dŕžav a bolo obkolesené islamským územím. Polovica jeho územia, vrátane hlavného mesta, sa nachádzala na východ od rieky Eufrat. Západná polovica grófstva bola správne a vojensky kontrolovaná z pevnosti Turbessel.
Ondatra pižmová

Veľkosť

Dorastá do veľkosti 25 – 40 cm, chvost má dlhý 20 až 30 cm. Dosahuje hmotnosť 1 – 2 kg.

Opis

Farba povrchu tela je gaštanovohnedá, na brušnej časti je kožušina bledšia. Je výborným plavcom, pri plávaní využíva predovšetkým zadné nohy, kde má tuhú srsť a náznaky plávacích blán. Predné nohy má pri plávaní uložené vo zvláštnych priehlbinách na hrudi. Dlhý silný a z bokov sploštený chvost je pokrytý drobnými šupinami. Pri plávaní slúži ako kormidlo. Má silné predné zuby. Ondatru ľahko spoznáme podľa pižmového zápachu, ktorý vytvára žľaza pri análnom otvore.

Spôsob života

Ondatra obýva brehy vôd rozličného typu, najradšej stojaté alebo pomaly tečúce, kde je dostatok pobrežnej vegetácie. Živí sa totiž predovšetkým rastlinnou potravou. Obľubuje koreňové časti rastlín, ktoré hryzie dlátovitými zubami bez toho, aby jej do úst vnikla voda. Doplnkovú potravu tvoria mäkkýše a menšie živočíchy. Je dobrým plavcom a vie sa výborne potápať. V brehoch si vyhrabáva hlboké nory. Na zimu stavia z rákosia plávajúce hrady.

Rozmnožovanie

Ondatra máva tri až štyri vrhy ročne. Doba rozmnožovania začína v marci. Samica rodí po troch – štyroch týždňoch 5 – 14 mláďat, ktoré sú 3 týždne závislé na jej mlieku. Po 10 dňoch vedia plávať. Pohlavne dospievajú po 4 – 5 mesiacoch.

Výskyt na Slovensku

Zo 429 mapovacích kvadrátov DFS sa celkovo vyskytol v 293 (68 % rozlohy Slovenska, do roku 1964 len v 215, 49,9 %) v nadmorských výškach 97 (Vojka) – 1 350 m n. m. (Štrbské Pleso vo Vysokých Tatrách). Vhodné biotopy sú v nadmorských výškach do 600 m n. m.
Na Slovensku sa ondatra pižmová vyskytuje napríklad v Slatine a na Malom Dunaji, na farme v Kotešovej – Oblazov v prítoku Váhu. Tiež bola pozorovaná vo Vrútkach v rieke Turiec ale aj pri obci Strečno na rieke Váh a na Vodnom diele Žilina, pri Žiline v Lietave v potoku Lietavka, v Trnave, v Senici, vo Veľkých Kostoľanoch, na potoku Blava v Malženiciach a v Bučanoch,v časti Štrky v rieke Trnávka, v potoku Lužianka v Leviciach, Pavlov dvor, v Piešťanoch v potoku Dubová, v potoku Cajlok z Pezinku a najnovšie v Chorvátskom ramene v Bratislave.
Ondatra sa tiež vyskytuje aj v priesakovom kanály dunajskej hrádze v obci Šuľany - Horný Bar.
Lamothe-en-Blaisy

Poloha

Obec má rozlohu 10,21 km². Najvyšší bod je položený 339 m n. m. a najnižší bod 262 m n. m.

Obyvateľstvo

Počet obyvateľov obce je 81 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mažučiai (Darbėnai)

Japonská záhrada

Dedinu preslávila zatiaľ ešte nedokončená japonská záhrada, ktorú začal postupne tvoriť v roku 2007 Šarūnas Kasmauskas v spolupráci s architektmi japonských záhrad z Japonska (napríklad Hadžime Watanabe, Hiroši Cunoda…). Práce podstatne spomalila náhla hospodárska kríza v roku 2009. Bude to najväčšia japonská záhrada v Európe (16 ha), ponesie názov Údolie spievajúcich kameňov (litovsky Dainuojančių akmenų slėnis). Rozkladá sa na kopci Muzikanto (litovsky Muzikanto kalnas), ktorý je najvyšším kopcom v okolí (jeho nadmorská výška sa následkom prác nepatrne zmenila, v súčasnosti je 36 m n. m.).
Pri zakladaní rybníčkov na kopci bolo odkrytých celkom 24 prameňov. Projekt zatiaľ nemá žiadnych oficiálnych sponzorov ani zo strany Európskej únie ani zo strany Litovského štátu. Celé financovanie zatiaľ spočíva na podnikateľovi Š. Kasmauskasovi a jeho rodine s pomocou dobrovoľných darcov.
Mathaux

Poloha

Obec má rozlohu 12,44 km². Najvyšší bod je položený 146 m n. m. a najnižší bod 113 m n. m.

Obyvateľstvo

Počet obyvateľov obce je 239 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tours-en-Vimeu

Poloha

Obec má rozlohu 13,39 km². Najvyšší bod je položený 116 m n. m. a najnižší bod 60 m n. m.

Obyvateľstvo

Počet obyvateľov obce je 885 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Christophe-des-Bois

Poloha

Obec má rozlohu 9,26 km². Najvyšší bod je položený 136 m n. m. a najnižší bod 99 m n. m.

Obyvateľstvo

Počet obyvateľov obce je 521 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reverenda

Reverenda (iné názvy: klerika, sutana) je dlhý odev siahajúci od krku až po členky určený pre bohoslovcov, kňazov a biskupov katolíckej cirkvi.
ATP syntáza

ATP syntáza je zložitý transmembránový bielkovinový komplex, schopný syntézy ATP. Eukaryoty ho majú umiestnený na vnútornej membráne mitochondrií, ale je prítomný aj vo vnútornej membráne chloroplastov. U baktérií je umiestnený na plazmatickej membráne (u gramnegatívnych baktérií aj na vnútornej).

Štruktúra

ATP syntáza je proteín zložený z niekoľkých podjednotiek. Veľká hlava umiestnená v matrixe mitochondrie sa nazýva F₁ časť a je pripevnená na podlhovastej dutej podjednotke, ktorá sa nazýva aj F₀. Obe tieto časti sú zložené z niekoľkých podjednotiek. Rotor (časť F₀) je tvorený 14 podjednotkami (tie sú nazývané „c“), hlava statora (časť F₁) obsahuje šesť podjednotiek (tri α a tri β).
Tournai

Obyvateľstvo

Mesto má približne 69 043 obyvateľov (2010).
Tom DeLonge

Životopis

Thomas Matthew DeLonge junior sa narodil v meste Poway v Kalifornii. Jeho matka pracovala v realitnej kancelárii a otec pôsobil ako vedúci pracovník v energetickej spoločnosti. Má staršieho brata Shona a mladšiu sestru Karie.
Aj keď Thomas pochádzal z dobrej rodiny, bol veľmi problémové dieťa. Veľmi skoro objavil alkohol a pred svojimi pätnástymi narodeninami bol za opilecké výtržnosti na športovom podujatí vylúčený zo školy. Nastúpil na školu Rancho Bernardo, kde sa začal zaujímať o punk rock. Neskôr sa však do pôvodnej školy vrátil.

Bol takisto známy tým, že budil svojich rodičov v nočných hodinách hraním na trúbku. O iné hudobné nástroje sa začal zaujímať v cirkevnom tábore. Tu objavil gitaru, ktorej sa následne začal venovať. Prvú gitaru dostal od kamaráta, ktorého otec pracoval na skládke. Niekto vyhodil úplne funkčný nástroj a ten sa dostal k Tomovi.
Tom objavil punk rock počas prázdnin v Oregone, kam išiel navštíviť kamaráta, ktorý bol veľkým fanúšikom tohoto žánru. Ukázal Tomovi kapely ako napr. Stiff Little Fingers, Dinosaurus Jr. a The Descendents. Krátko po strednej škole sa Thomas dal dohromady s priateľom Markom a založili kapelu, ktorú neskôr pomenovali Blink.
Tom je známy tým, že je posadnutý fenoménom UFO a vládnymi sprisahaniami. Je ženatý. Jeho manželkou je Jennifer Jenkins, s ktorou sa oženil 26. mája 2001. Má jednu dcéru, narodenú v roku 2002.

Hudobná kariéra

V roku 1992 založili spolu so Scottom Raynorom Blink-182. Keď Raynora v roku 1998 nahradil Travis Barker, skupina vydala album Enema of the state, ktorý zaznamenal veľký úspech. Nasledujúci album Take Off Your Pants and Jacket bol ešte populárnejší. Tom a Travis sa neskôr stretli v kapele Box Car Racer, čo bol postranný projekt Toma z roku 2003. Blink vydali ešte jeden album, tesne pred tým, než ohlásili dlhodobú pauzu.
Tom DeLonge neskôr založil alternatívnu skupinu Angels and Airwaves. Skupina vydala v roku 2006 debutový album We Don't Need To Whisper.
Le Plessis-Pâté

Poloha

Obec má rozlohu 7,58 km². Najvyšší bod je položený 83 m n. m. a najnižší bod 76 m n. m.

Obyvateľstvo

Počet obyvateľov obce je 4 158 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Frégouville

Poloha

Obec má rozlohu 12,32 km². Najvyšší bod je položený 252 m n. m. a najnižší bod 159 m n. m.

Obyvateľstvo

Počet obyvateľov obce je 321 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bernouville

Poloha

Obec má rozlohu 6,12 km². Najvyšší bod je položený 101 m n. m. a najnižší bod 61 m n. m.

Obyvateľstvo

Počet obyvateľov obce je 311 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Elektrotechnický ústav Slovenskej akadémie vied

Dejiny

Predchodcom ústavu bolo Laboratórium pre výskum a konštrukciu meracích a fyzikálnych prístrojov založené v roku 1953. Zaoberalo sa vývojom elektronických meracích prístrojov pre iné ústavy SAV. Od neho bolo k 31. októbru 1955 odčlenené Laboratóriom elektrotechniky. Od roku 1964 nesie názov Elektrotechnický ústav SAV. V roku 1956 bolo hlavným účelom organizácie „výskum priemyslovej elektroniky a šírenia vysokofrekvenčných polí s prihliadnutím na výstavbu televízie na Slovensku“. Od začiatku 60. rokov sa zaoberal pevnými látkami a ich vodivosťou. Od roku 1965 sídli vo vlastnej budove, predtym sídli v priestoroch Fyzikálneho ústavu. K 1. septembru 1976 začalo činnosť spoločné výskumné stredisko s Fyzikálnym ústavom Oddelenie fyzikálnej elektroniky pri národnom podniku Tesla Rožnov, závod Piešťany. Tento ústav bol zrušený v roku 1993 a pracovisko sa stalo súčasťou Elektrotechnického ústavu. Od 1. januára 1981 bol ElÚ začlenený do Centra elektro-fyzikálneho výskumu SAV. Po kritike pracovníkov a organizácií bolo toto centrum po zmene režimu 14. decembra 1989 zrušené. Zriaďovacia listina ElÚ pochádza z roku 1992.
V novembri 2004 ústav získal Ceny ministra školstva SR za vedu a techniku v kategórii Prestížna organizácia výskumu a vývoja. Ocenenie odovzdal minister Martin Fronc. Od 1. januára 2005 bol na štyri roky spolu s Katedrou experimentálnej fyziky FMFI UK a Katedrou fyziky FEI STU súčasťou Centra elektronických a elektrotechnických súčiastok novej generácie SAV.
Tartuffe

Tartuffe (orig. Tartuffe ou l'Imposteur, dosl. Tartuffe alebo Pokrytec) je veršovaná komédia v piatich dejstvách od francúzskeho dramatika Molièra. Premiéru mala 12. mája 1664. Je napísaná v alexandrínoch.

Dej

Tartuffe je príbehom jednej rodiny. Svätuškár a falošne zbožný abbé Tartuffe sa votrie do domu zámožného mešťana Orgona. Ten má dcéru Marianne, ktorá ľúbi Valéra, no jej otcovi Tartuffe celkom popletie rozum. Orgon hodlá Marianne s Tartuffom zosobášiť a prepísať celý svoj majetok na budúceho zaťa, čo aj urobí. Orgon je typ naivného, nesmierne pobožného otca rodiny, ktorý slepo uverí presvedčivému, i keď neúprimnému konaniu Tartuffa a nedá na rady svojej manželky Elmíry, ostatných detí, švagra a najmä na city svojej dcéry Marianne.
Tartuffe začne zvádzať Orgonovu ženu a až keď ho prichytia, uvedomí si Orgon svoju chybu. Je však už neskoro, lebo Tartuffe vlastní celý majetok. Hoci ho z rodiny vyženú, má peniaze a moc a chce sa pomstiť. Orgona dá uväzniť, no na kráľov zásah sa rodine vráti majetok aj stratená česť a Tartuffa vyženú ako podvodníka.

Historické pozadie

V tejto hre Molière poukázal na nekalé praktiky príslušníkov Spoločnosti Najsvätejšej sviatosti – Compagnie du Saint-Sacrement. Táto tajná organizácia bola založená už na začiatku 17. storočia a mala vo všetkých vrstvách svojich špehov, ktorí sa ako directeurs de consience – akísi „riaditelia“ alebo „usmerňovatelia“ svedomia votreli do rodín a hocikedy cez dary alebo dedičstvo získavali majetok, peniaze alebo iné statky „do vrecka“ cirkvi. Okrem toho kontrolovali celé dianie v spoločnosti a bojovali proti svetským zábavám, proti poživačnosti, proti divadlu, peknému obliekaniu, proti fajčeniu a hlavne proti ateizmu. Táto spoločnosť propagovala náboženskú bigotnosť. Po premiére tejto hry musel Ľudovít XIV. na žiadosť parížskeho arcibiskupa túto hru zakázať, hoci Molière bol jeho obľúbencom.
Hra sa mohla prezentovať až v upravenej verzii a aj napriek tomu bola jednou z najčastejšie uvádzaných diel.
Xaronval

Poloha

Obec má rozlohu 5,25 km². Najvyšší bod je položený 329 m n. m. a najnižší bod 250 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Walter Norman Haworth

Životopis

Po opustení továrne na výrobu linolea začal od roku 1903 navštevovať Menchestersku univerzitu a študovať chémiu. Svoje rozhodnutie uskutočnil aj napriek ostrému nesúhlasu jeho rodičov. Po skončení jeho magisterskej práce s Williamom Perkinsom, pokračoval v štúdiu na Univerzite v Gottingene kde spolu s Ottom Wallachom získal PhD titul.
V roku 1912 sa stal prednášajúcim na United College na University of St Andrews v Škótsku a začal sa zaujímať o chémiu uhľovodíkov, ktorá bola skúmaná Thomasom Purdiem a Jamesom Irvinom. Haworth začal prácu na jednoduchých cukroch v roku 1915, počas výskumu vyvinul novú metódu na prípravu metyl esteru cukrov použitím dimetyl sulfátu a zásady (dnes známa ako Hawothova metylácia). Neskôr začal pracovať na štrukúrach disacharidov.
Haworth sa podieľal na vznik laboratórii na Univerzite Sr Andrews na produkciu chemikálii a liekov pre Britský parlament počas 1. svetovej vojny. V roku 1920 sa stal profesorom organickej chémii na univerzite v Durhame.
V roku 1934, v spolupráci s Edmundom Hirstom, bol schopný syntetizovať Vitamín C.
Vyvinul jednoduchú metódu zobrazovania troj dimenzionálnych štruktúr cukrov na papiery. Zobrazenie, dnes známe ako Haworthova projekcia, je stále široko využívaná v biochémii.
V roku 1947 mu bol udelený rytiersky titul.
Edita Angyalová

Komunálna politika

Edita Angyalová bola poslankyňou zastupiteľstva Košického samosprávneho kraja vo volebnom období 2001 - 2005. Bola zvolená za poslankyňu za koalíciu SDKÚ, SMK a SMER v okrese Košice-okolie. Vo voľbách do zastupiteľstva v roku 2005 nekandidovala.

Národná rada

Edita Angyalová absolvovala v roku 2002 PHF Košice EU Bratislava. Rok predtým vyhrala súťaž strany SMER o poslanca, ktorú vyhlásila táto strana pre študentov vysokých škôl. Dostala sa tak na kandidátku strany a bola aj zvolená vo voľbách v roku 2002 za poslankyňu národnej rady za SMER, ktorá od 1. januára 2005 pôsobí pod názvom SMER - sociálna demokracia. Vo volebnom období 2002 – 2006 bola členkou Výboru NR SR pre sociálne veci a bývanie a Výboru NR SR pre európske záležitosti. V parlamentných voľbách v roku 2006 kandidovala opätovne za stranu SMER-SD. Nebola zvolená, ale stala sa poslankyňou národnej rady 5. júla 2006 ako náhradníčka za Mareka Maďariča, ktorý si neuplatnil mandát z dôvodu vymenovania do funkcie ministra. Stala sa členkou Výboru NR SR pre financie, rozpočet a menu a Stálej delegácie NR SR do Parlamentného zhromaždenia Rady Európy. 30. apríla 2007 sa poslaneckého mandátu vzdala.
Kazašské národné futsalové družstvo mužov

Vrcholné podujatia

Na majstrovstvách sveta FIFA sa kazašskému družstvu podarilo kvalifikovať dvakrát, prvýkrát v roku 2000. Na MS, ktoré sa konali v Guatemale, sa kvalifikovalo ako strieborný tím z majstrovstiev Ázie 2000. Na samotných MS však v základnej skupine prehralo všetky 3 zápasy; najtesnejšie s domácou Guatemalou 5 : 6. Z európskych kvalifikácií neskôr nepostúpilo. V európskej kvalifikácii na MS 2012 nepostúpilo z kvalifikačnej skupiny 7, keď v nej skončilo posledné za Ruskom, Maďarskom a Lotyšskom. O štyri roky neskôr vyhralo svoju kvalifikačnú skupinu a druhýkrát sa kvalifikovalo na záverečný turnaj. Ten sa konal v Kolumbii a kazašské družstvo sa na ňom prebojovalo do osemfinále, v ktorom prehralo so Španielskom.
Kazachstan sa zúčastnil 3 ázijských šampionátov. Na prvých dvoch dosiahol svoje najväčšie úspechy. V roku 1999 v Malajzii skončil bronzový, keď v boji o 3. miesto zdolal Japonsko 3 : 2 po predĺžení. A v roku 2000 v Thajsku po výhre vo svojej základnej skupine a postupe cez Japonsko v semifinále skončil strieborný, keď vo finále podľahol najúspešnejšiemu ázijskému družstvu – Iránu 1 : 4. V roku 2001 v Iráne síce vyhral svoju základnú skupinu, vo štvrťfinále ale podľahol po penaltovom rozstrele Japonsku.
V roku 2002 sa Kazašská futbalová federácia presídlila z AFC do UEFA, a kazašský tím si musel postup na európskej kontinentálny šampionát vybojovávať v kvalifikácii. V nasledujúcej v roku 2003 ešte nenastúpil a v kvalifikácii na ME 2005 skončil už v predkvalifikácii. Na ďalších dvoch z predkvalifikácie už postúpil, ale v kvalifikačných skupinách skončil zhodne na nepostupovom 3. mieste. V kvalifikácii na ME 2012 bol Kazachstan prvýkrát nasadený už do hlavnej kvalifikácie, v nej však skončil rovnako ako predtým –  na 3. mieste za postupujúcim Španielskom a Azerbajdžanom. Rovnako dopadol aj o 2 roky neskôr v lotyšskej skupine hlavnej kvalifikácie a len tesne mu unikol postup do baráže o postup na ME. Na európsky šampionát postúpilo prvýkrát v roku 2016 a hneď pri svojom prvom štarte prekvapujúco získalo bronz, keď v zápase o 3. miesto zvíťazilo nad družstvom hostiteľskej krajiny zo Srbska. O dva roky neskôr v Slovinsku skončilo na 4. mieste, keď v zápase o bronz prehralo s Ruskom.
Adlúmia

Adlúmia (lat. Adlumia) je rod dvojklíčnolistových rastlín z čeľade zemedymovité. Obsahuje jediný druh, adlúmia hubovitá (Adlumia fungosa).
Nogent-sur-Marne (mesto)

Poloha

Mesto má rozlohu 2,8 km². Najvyšší bod je položený 99 m n. m. a najnižší bod 36 m n. m.

Obyvateľstvo

Počet obyvateľov je 31 795 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Beersel

Obyvateľstvo

Beersel má približne 24 000 obyvateľov (2010).
Vedec

Vedec je člen inteligencie; individuálny subjekt vedeckého osvojovania si sveta. Je expert najmenej v jednej oblasti vedy. Na svoju prácu - výskume používa vedecké metódy. Slovo po prvý raz použil William Whewell v roku 1833, vymyslel ho na žiadosť básnika Samuela Taylora Coleridgea. Vedci sa predtým nazývali „prírodní filozofi“ alebo „muži vedy“.
Na Slovensku sú formálneho hľadiska vedci rozdeľovaní na základe vzdelania a dosiahnutých výsledkov do troch vedeckých kvalifikačných stupňov.
The Arlington Institute

Arlingtonský inštitút (The Arlington Institute) je americký think tank špecializujúci sa na štúdium významných globálnych trendov pre rozvoj možných podôb pozitívnej budúcnosti.
The Arlington Institute bol založený v roku 1989. Zakladateľom a prezidentom Arlington Institute je americký futurológ John Petersen. Sídli v Arlingtone, Virginia, USA.
Beetlejuice

Beetlejuice je film Tima Burtona z roku 1988 v hlavných úlohách s Michaelom Keatonom, Alecom Baldwinom, Geenou Davisovou a Winonou Ryderovou. Hudbu k filmu zložil režisérov dvorný skladateľ Danny Elfman.
Pomaranč

Pomaranč je plod citrónovníka pomarančového (citrus sinensis). 
Citrónovníky pomarančové (hovorovo pomarančovníky) sú menšie stromy s výškou do 10 m alebo kry.
Pochádzajú z juhovýchodnej Ázie. Dnes sa pestujú hlavne v subtropických oblastiach. Pomaranče sa využívajú hlavne na priamu konzumáciu a na výrobu džúsu.
Pomaranče sú významným zdrojom vitamínu C.
Prévinquières

Poloha

Obec má rozlohu 20,86 km². Najvyšší bod je položený 712 m n. m. a najnižší bod 366 m n. m.

Obyvateľstvo

Počet obyvateľov obce je 293 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE